आंध्र प्रदेशचे मुख्यमंत्री

**आंध्र प्रदेशचा मुख्यमंत्री** हा भारताच्या आंध्र प्रदेश राज्याचा सरकारप्रमुख आहे. भारतीय संविधानानुसार राज्यप्रमुख जरी राज्यपाल असला तरी राज्याची सर्व सुत्रे व निर्णयक्षमता मुख्यमंत्र्याच्या व त्याच्या मंत्रीमंडळाच्या हातात असते. विधानसभा निवडणुकीमध्ये सर्वाधिक जागा मिळवणाऱ्या राजकीय पक्षाला राज्यपाल सरकारस्थापनेसाठी आमंत्रित करतो. त्या पक्षाच्या विधिमंडळ समितीद्वारे मुख्यमंत्र्याची निवड केली जाते. बहुमत सिद्ध करून मुख्यमंत्री आपल्या पदावर पाच वर्षे राहू शकतो.

## मुख्यमंत्र्यांची यादी
## आंध्र प्रदेशमधील राष्ट्रपती राजवट तपशील
आंध्र प्रदेशात आत्तापर्यंत एकूण तीन वेळा राष्ट्रपती राजवट लावण्यात आली आहे.

* **पहिला कार्यकाळ : १५ नोव्हेंबर १९५४ ते २८ मार्च १९५५** : तत्कालीन मुख्यमंत्री तंगुतूरी प्रकाशम यांचे सरकार अविश्वास प्रस्तावात १२७ विरुद्ध १३३ मतांनी पडले. भारताचे तत्कालीन राष्ट्रपती राजेंद्र प्रसाद यांनी राष्ट्रपती राजवट लावली. त्यानंतर विधानसभा विसर्जीत करण्यात आली आणि नवी विधानसभा गठित करण्यासाठी १९५५ साली निवडणूक घोषित करण्यात आली. निवडणूकीनंतर राष्ट्रपती राजवट उठविण्यात आली.
* **दुसरा कार्यकाळ : ११ जानेवारी १९७३ ते १० डिसेंबर १९७३** : जय आंध्र आंदोलनामुळे कायदा व सुव्यवस्था बिघडल्याने तत्कालीन मुख्यमंत्री पी.व्ही. नरसिंहराव यांचे सरकार पडले. भारताचे तत्कालीन राष्ट्रपती नीलम संजीव रेड्डी यांनी राष्ट्रपती राजवट लावली. १० डिसेंबर १९७३ रोजी नवीन सरकार स्थापना झाल्याने राष्ट्रपती राजवट उठविण्यात आली.
* **तिसरा कार्यकाळ : १ मार्च २०१४ ते ७ जून २०१४** : केंद्र सरकारने संसदेत आंध्र प्रदेश पुनर्रचना अधिनियम, २०१४ पारीत केले आणि आंध्र प्रदेशचे विभाजन करत तेलंगण राज्याची स्थापना केली. या निर्णयाच्या विरोधात तत्कालीन मुख्यमंत्री ॲड. नल्लारी किरण कुमार रेड्डी यांनी राजीनामा दिल्याने भारताचे तत्कालीन राष्ट्रपती प्रणब मुखर्जी यांनी राष्ट्रपती राजवट लागू केली. २०१४च्या विधानसभा निवडणूकीनंतर नवीन सरकार स्थापना झाल्याने राष्ट्रपती राजवट उठवली.

## कालक्रमानुसार मुख्यमंत्र्यांच्या मृत्यूची तारीख
आंध्र प्रदेशच्या मुख्यमंत्रीपदी राहिलेले सर्व मुख्यमंत्री यांची निधन झाल्याची कालक्रमानुसार तारिख खालीलप्रमाणे :- 

* तंगुतूरी प्रकाशम : २३ ऑगस्ट १८७२ — २० मे १९५७ (मृत्यूसमयी वय : )
* दामोदरम संजीवय्या : १४ फेब्रुवारी १९२१ — ७ मे १९७२ (मृत्यूसमयी वय : )
* तंगतुरी अंजय्या : १६ ऑगस्ट १९१९ — १ जानेवारी १९८६ (मृत्यूसमयी वय : )
* कासू ब्रह्मानंद रेड्डी : २८ जुलै १९०९ — २० मे १९९४ (मृत्यूसमयी वय : )
* एन.टी. रामाराव : २८ मे १९२३ — १८ जानेवारी १९९६ (मृत्यूसमयी वय : )
* नीलम संजीव रेड्डी : १९ मे १९१३ — १ जून १९९६ (मृत्यूसमयी वय : )
* एम. चन्ना रेड्डी : १३ जानेवारी १९१९ — २ डिसेंबर १९९६ (मृत्यूसमयी वय : )
* बेझावडा गोपाळ रेड्डी : ५ ऑगस्ट १९०७ — ८ मार्च १९९७ (मृत्यूसमयी वय : )
* जलगम वेंगळा राव : १ मे १९२१ — १२ जून १९९९ (मृत्यूसमयी वय : )
* कोटला विजयभास्कर रेड्डी : १६ ऑगस्ट १९२० — २७ सप्टेंबर २००१ (मृत्यूसमयी वय : )
* भवनम वेंकटरामी रेड्डी : १८ जुलै १९३१ — ७ एप्रिल २००२ (मृत्यूसमयी वय : )
* पी.व्ही. नरसिंहराव : २८ जून १९२१ — २३ डिसेंबर २००४ (मृत्यूसमयी वय : )
* डॉ. येदुगिरी सन्दिती राजशेखर रेड्डी : ८ जुलै १९४९ — २ सप्टेंबर २००९ (मृत्यूसमयी वय : )
* नेदुरुमल्ली जनार्दन रेड्डी : २० फेब्रुवारी १९३५ — ९ मे २०१४ (मृत्यूसमयी वय : )
* कोनिजेटी रोसैय्या : ४ जुलै १९३३ — ४ डिसेंबर २०२१ (मृत्यूसमयी वय : )

## हयात असलेले माजी मुख्यमंत्री
हयात असलेल्या माजी मुख्यमंत्र्यांची जेष्ठतेनुसार यादी खालीलप्रमाणे :- 

* ॲड. नंदेला भास्कर राव : जन्म २३ जून १९३५ (वय : )
* किरण कुमार रेड्डी : जन्म १३ सप्टेंबर १९५९ (वय : )
* येदुगिरी सन्दिती जगनमोहन रेड्डी : जन्म २१ डिसेंबर १९७२ (वय : )

## संदर्भ 
वर्ग:आंध्र प्रदेश राज्याच्या संवैधानिक व्यक्ती
*
वर्ग:भारतामधील राज्यांचे मुख्यमंत्री